**POLUGODIŠNJE IZVJEŠĆE O PROVEDBI PROVEDBENOG PROGRAMA ZA 2022. godinu**

**01.01.2022 - 30.06.2022.**

**OPĆINA VELIKA PISANICA**

 Mnoge situacije u svijetu koje nismo mogli predvidjeti utjecale su na provedbu našeg Provedbenog programa. Od povećanja cijene energenata, povećanje cijene građevnog materijala te povećanje usluga samo su jedni od točaka koje su utjecale na provedbu.

 **Mjera komunalnog gospodarstva** – u tijeku je obnova mrtvačnice u Velikoj Pisanici te očekujemo da će radovi uskoro i završiti.

**Briga o djeci –** Općina Velika Pisanica prijavila je dogradnju dječjeg vrtića te potpisala Ugovor s Agencijom, u drugog polovici ove godine provest će se postupak javne nabave te izabrati izvođač radova, radovi na dogradnji dječjeg vrtića započet će sljedeće godine.

**Odgoj i obrazovanje –** sufinanciramo prijevoz učenika srednjih škola, te je do kraja godine planirana i isplata jednokratnih novčanih pomoći i stipendija studentima sa područja Općine Velika Pisanica. Trenutno smo za sufinanciranje prijevoza srednjoškolaca iz naših proračunskih sredstava uložili 14.876,40kn.

**Socijalna skrb –** ovisno o broju korisnika zajamčene minimalne naknade kojeg ćemo dobiti od Centra za socijalnu skrb Bjelovar očekujemo sredstva za troškove stanovanja iz Proračuna Republike Hrvatske koja ćemo isplaćivati korisnicima zajamčene minimalne naknade.

**Kultura, tjelesna kultura i sport-** u tijeku je obnova starih svlačionica na nogometnom igralištu u Velikoj Pisanici za koju smo iz Proračuna trenutno utrošili 100.000,00 kn, pomažemo i ostalim udrugama na području Općine Velika Pisanica te se nadamo da ćemo udrugama olakšati rad i tako im omogućiti i još veći broj članova.

**Zaštita potrošača –** do kraja godine isplatit ćemo Udruzi zaštite potrošača novčana sredstva za njihov redovan rad i aktivnosti udruge potrošača.

**Zaštita i unapređenje prirodnog okoliša –** u slučaju pojavljivanja divljeg odlagališta otpada ono će se sanirati u najkraćem mogućem roku, a u Proračunu imamo sredstva predviđena za navedenu svrhu.

**Protupožarna i civilna zaštita –** financira se redovan rad VZO-a te im se na taj način omogućuje da obavljaju svoju redovnu djelatnost te je trenutno iz Proračuna Općine isplaćeno 50.000,00 kuna.

**Promet i održavanje javnih prometnica –** planira se postavljanje signalizacije u ulici Stjepana Radića, izgradnja ceste na relaciji V. Pisanica – Bačkovica -Polum te izgradnja nerazvrstane ceste V.Pisanica – G. Kovačica čija je izgradnja u tijeku, dok su postavljene autobusne kućice u ulici Alojzija Stepinca, naselju Ribnjačka i solarna kućica u Centru Velike Pisanice te je iz Proračuna izdvojeno 96.712,50 kn.

**Gospodarski razvoj –** subvencije poljoprivrednicima i trgovačkim društvima te su isplaćene u iznosu od 16.187,73 kn, a samim subvencijama potičemo ljude da na području naše Općine otvaraju trgovačka društva i da se u što većem broju bave poljoprivredom.

**Lokalna uprava i administracija –** slanjem djelatnika Općine na seminare potičemo ih na edukaciju i olakšavamo rad, ove godine djelatnice iz računovodstva pohađale su dva seminara, a na njih je utrošeno 4.425,00 kuna.

**Demografija –** naknade za novorođenčad isplaćene su za četvero djece u ovih šest mjeseci i to u ukupnom iznosu od 16.000,00 kuna, dok potpora za stambeno zbrinjavanje nije bilo u ovih šest mjeseci, a cilj nam je ovim mjerama roditeljima olakšati prve i najbitnije dane u svom životu, a mladima omogućiti lakšu kupnju nekretnine na području Općine Velika Pisanica i na taj način ih zadržati u našoj Općini.

 U ovom izvještajnom razdoblju i sukladno svim tržišnim problemima uspjeli smo postaviti autobusne kućice za naše mališane i školarce i tako im omogućiti kvalitetnije uvjete prilikom čekanja autobusa u njihovom najljepšem školskom razdoblju, pomogli smo našim poljoprivrednicima, trgovačkim društvima sa subvencijama i tako im malo olakšali poslovanje, našim novopečenim roditeljima u njihovim najbitnijim životnim ulogama na način isplate jednokratne pomoći olakšali smo im prve dane roditeljstva, našim srednjoškolcima i njihovim roditeljima olakšali smo kupnju mjesečnih autobusnih karata sa svojim sufinanciranjem prijevoza. Redovito osiguravamo sredstva vatrogascima za njihov redovan rad i obavljanje njihove djelatnosti, kao i djelatnicima Općine koje redovito šaljemo na razne edukacije, te smatramo da vrlo uspješno provodimo naše zacrtane ciljeve, a do kraja godine očekujemo još više i bolje rezultate.